ai4bharat/Pralekha huggingface dataset:
సాంస్కృతిక మంత్రిత్వ శాఖ
నా భూమి నా దేశం మొదటి దశ కార్యక్రమంలో పెద్ద సంఖ్యలో పాల్గొని విజయవంతం చేసిన దేశ ప్రజలు
రాష్ట్రాలు కేంద్రపాలిత ప్రాంతాలలో స్వాతంత్ర సమరయోధులు భద్రతా దళాల త్యాగాలకు గుర్తుగా నిర్మించిన 2.33 లక్షలకు పైగా శిలాఫలకాలు జాతికి అంకితం
మొదటి దశలో 4 కోట్ల పంచ్ ప్రాణ్ ప్రతిజ్ఞలు, 2 లక్షలకు పైగా సమరయోధులకు, సన్మాన కార్యక్రమాలు; 2.63 లక్షల అమృత వాటికల నిర్మాణం
దేశంలో ప్రతి ఇంటికి చేరే విధంగా 2వ దశ నా భూమి నా దేశం కార్యక్రమం సిద్ధం
దేశం కోసం తమ ప్రాణాలను అర్పించిన స్వాతంత్ర్య సమర యోధులకు నివాళులు అర్పించేందుకు నా భూమి నా దేశం కార్యక్రమం 2023 ఆగస్టు 9న దేశవ్యాప్తంగా ప్రారంభమయ్యింది. 2021 మార్చి 12న ప్రారంభమైన 'ఆజాదీ కా అమృత్ మహోత్సవ్' ముగింపు కార్యక్రమంగా నా భూమి నా దేశం కార్యక్రమం జరిగింది. దేశం అన్ని ప్రాంతాల్లో నిర్వహించిన నా భూమి నా దేశం కార్యక్రమంలో ప్రజల భాగస్వామ్యంతో రెండు లక్షలకు పైగా కార్యక్రమాలు జరిగాయి. పెద్ద సంఖ్యలో కార్యక్రంలో పాల్గొన్న ప్రజలు నా భూమి నా దేశం కార్యక్రమం మొదటి దశను విజయవంతం చేశారు.
నా భూమి నా దేశం కార్యక్రమంలో భాగంగా స్వాతంత్ర్య సమరయోధులు, భద్రతా దళాల త్యాగాలకు గుర్తుగా శిలాఫలకాలను ఏర్పాటు చేయడం, అలాగే మన ధైర్యవంతుల త్యాగాలు గౌరవించే పంచ్ ప్రాణ్ ప్రతిజ్ఞ, వసుధ వందనం , వీరులకు వందనం వంటి కార్యక్రమాలు నిర్వహించారు.
ప్రజలు పెద్ద సంఖ్యలో, స్వచ్చందంగా పాల్గొనడం తో నా భూమి నా దేశం మొదటి దశ అద్భుతమైన విజయాన్ని సాధించింది. ఇప్పటి వరకు 36 రాష్ట్రాలు/కేంద్రపాలిత ప్రాంతాలలో 2.33 లక్షలకు పైగా శిలాఫలకాల నిర్మాణం జరిగింది. ఇప్పటి వరకు దాదాపు 4 కోట్ల పంచప్రాణ్ ప్రతిజ్ఞ సెల్ఫీలు వెబ్సైట్లో అప్లోడ్ అయ్యాయి. దేశవ్యాప్తంగా 2 లక్షలకు పైగా సమరయోధులను సన్మానించారు. వసుధ వందనం కార్యక్రమంలో 2.36 కోట్లకు పైగా మొక్కలు నాటడం తో పాటు 2.63 లక్షల అమృత వాటికలను రూపొందించారు.
దేశవ్యాప్తంగా అమృత కలశ యాత్రలతో నా భూమి నా దేశం రెండవ దశ నిర్వహణకు రంగం సిద్ధం అయ్యింది. జాతీయ స్థాయిలో జరిగే కార్యక్రమంలో దేశంలోని ప్రతి ఇల్లు పాల్గొనేలా చేసేలా కార్యక్రమం రూపొందింది. దేశంలోని గ్రామీణ ప్రాంతాల్లోని 6 లక్షల గ్రాగ్రామాలు,పట్టణ ప్రాంతాల్లోని వార్డుల నుంచి మట్టి, వరి ధాన్యాలు సేకరిస్తున్నారు. గ్రామీణ ప్రాంతాల్లో కార్యక్రమాన్ని బ్లాకు స్థాయిలో నిర్వహించి కలశాన్ని సిద్ధం చేస్తారు. రాష్ట్ర రాజధాని నుంచి బయలుదేరే కలశం జాతీయ స్థాయిలో నిర్వహించే కార్యక్రమం కోసం ఢిల్లీ చేరుకుంటుంది. పట్టణ ప్రాంతాల్లో వార్డుల నుంచి మట్టిని సేకరిస్తారు. వార్డులో సేకరించిన మట్టిని స్థానిక పట్టణ సంస్థ స్థాయిలో కలిపి రాష్ట్ర రాజధాని మీదుగా ఢిల్లీకి తరలిస్తారు. అక్టోబర్ లో నిర్వహించే తుది ఘట్టంలో పాల్గొనే విధంగా దేశం వివిధ ప్రాంతాల నుంచి 8500 కలశాలు ఢిల్లీకి చేరుతాయని అంచనా. భారతదేశం నలుమూలల నుండి సేకరించిన మట్టిని అమృత్ వాటిక , అమృత్ మెమోరియల్లో ఉంచి, ఆజాదీ కా అమృత్ మహోత్సవ్కు గుర్తుగా ఒక ఫలకాన్ని నిర్మిస్తారు. .
నా భూమి నా దేశం కార్యక్రమానికి సంబంధించిన ఫోటోలు క్రింది లింక్లో అందుబాటులో ఉన్నాయి:
https://drive.google.com/drive/folders/1ZbRRp1YP893V6LBfibaQJeoK3vBOLoc9?usp=drive_link
రక్షణ మంత్రిత్వ శాఖ
పాకిస్తాన్ కాల్పుల విరమణ ఉల్లంఘన
అధీన రేఖ, అంతర్జాతీయ సరిహద్దు ప్రాంతాల్లోని భారతీయ స్థావరాలపై పాకిస్తానీ బలగాలు ఇటీవల దాడులు చేయలేదు. అయితే,..అధీన రేఖ వెంబడి పదే పదే కాల్పుల విరమణ ఒప్పందం ఉల్లంఘనకు పాకిస్తాన్ సైన్యం పాల్పడుతూనే ఉంది. ఈ ఏడాది జమ్ము కాశ్మీర్ లో అధీన రేఖ వెంబడి కాల్పుల విరమణ ఒప్పందాన్ని పాక్ సైన్యం ఉల్లంఘించిన సంఘటలు 2,453వరకూ జరిగాయి. 2020 మార్చి 1నుంచి సెప్టెంబరు 7 వరకూ ఈ సంఘటనలు చోటుచేసుకున్నాయి. దీనికి తోడు జమ్ము కాశ్మీర్ లోని అంతర్జాతీయ సరిహద్దు ఆవలి వైపునుంచి పాక్ సైన్యం కాల్పులు జరిపిన సంఘటనలు ఈ ఏడాదిలో 192వరకూ జరిగాయి. 2020 మార్చి 1నుంచి ఆగస్టు నెలాఖరు వరకూ ఈ సంఘటనలు చోటుచేసుకున్నాయి.
అధీన రేఖ, అంతర్జాతీయ సరిహద్దు వెంబడి పాకిస్తాన్ బలగాలు గత ఆరునెలల్లో జరిపిన కాల్పుల్లో సైనిక సిబ్బందికి చెందిన 10మంది ప్రాణాలు కోల్పోయారు. ఈ ఘర్షణల్లో పాకిస్తాన్ వైపు మృతుల, లేదా క్షతగాత్రుల వివరాలను నిర్దిష్టంగా అంచనా వేయడం సాధ్యం కాలేదు.
పాకిస్తాన్ బలగాల కాల్పుల విరమణ ఉల్లంఘనలకు దీటైన రీతిలో భారతీయ సైన్యం, సరిహద్దు భద్రతా దళం ప్రతిఘటించింది. దీనికి తోడు,..కాల్పుల విరమణ జరిగిన సంఘటనలన్నింటినీ పాకిస్తాన్ అధికారుల దృష్టికి తీసుకెళ్లింది. హాట్ లైన్, ఫ్లాగ్ మీటింగ్, సైనిక కార్యకలాపాల డైరెక్టరేట్ జనరల్స్ కార్యాలయాల స్థాయి చర్చలు,.. తదితర మార్గాల ద్వారా ఈ సమాచారాన్ని పాకిస్తాన్ దృష్టికి తీసుకెళ్లడం జరిగింది. ఉభయ దేశాల మధ్య దౌత్యపరమైన మార్గాల ద్వారా ఈ అంశంపై చర్చ జరిగింది. భారతీయ సరిహద్దు భద్రతా దళం కూడా వివిధ స్థాయిల్లో పాకిస్తాన్ రేంజర్స్ దళంతో చర్చలు జరిపింది.
సిమ్లా ఒప్పందం, లాహోర్ ప్రకటనలకు అనుగుణంగా జమ్ము కాశ్మీర్ లోని అధీన రేఖ, అంతర్జాతీయ. సరిహద్దు ప్రతిపత్తిని కాపాడేలా వ్యవహరించాలని, భారత్ పదేపదే దౌత్యపరంగా పాకిస్తాన్ కు సూచిస్తూనే వస్తోంది. అత్యున్నత స్థాయిలో కూడా భారత్ తన వాదనను సమర్థంగా వినిపించింది.
రాజ్యసభలో ఈ రోజు డాక్టర్ ఫౌజియా ఖాన్ అడిగిన ప్రశ్నకు ఇచ్చిన లిఖితపూర్వక సమాధానంలో రక్షణ శాఖ సహాయ మంత్రి శ్రీపాద నాయక్ ఈ సమాచారం తెలియజేశారు.
విద్యుత్తు మంత్రిత్వ శాఖ
వెంటిలేటర్ల కొనుగోలుకు కోటి రూపాయలు అందించనున్న ఎస్.జె.వి.ఎన్ లిమిటెడ్
కేంద్ర విద్యుత్ మంత్రిత్వశాఖ కింద గల మినీరత్న ప్రభుత్వరంగ సంస్థ ఎస్.జె.వి.ఎన్ లిమిటెడ్, ప్రపంచాన్ని గడగడలాడిస్తున్న కరోనా మహమ్మారిని ఎదుర్కొనేందుకు పలు చర్యలు చేపట్టింది. ప్రస్తుత సంక్షోభ సమయంలో , కరోనా వైరస్ను ఎదుర్కొనేందుకు కోటి రూపాయలు అందించేందుకు ఈ సంస్థ సూత్రప్రాయంగా అంగీకరించింది.
ఈ మొత్తాన్ని సిమ్లాలోని ఇందిరాగాంధీ మెడికల్ కాలేజి ఆస్పత్రిలో ఆరు వెంటిలేటర్ల కొనుగోలుకు, తాండాలోని డాక్టర్ రాజేంద్ర ప్రసాద్ మెడికల్ కాలేజీ 5 వెంటిలేటర్ల కొనుగోలుకు, ఖనేరిలోని రామ్ పూర్ ఆస్పత్రి మరికొన్ని వెంటిలేటర్ల కొనుగోలుకు వినియోగించనున్నట్టు ఎస్.జె.వి.ఎన్ లిమిటెడ్ ఛైర్మన్ నంద్ లాల్ శర్మ తెలిపారు. మాస్క్లు , శానిటైజర్లు, గ్లోవ్ల వంటి అత్యావశ్యకాలను ఈ వైద్య సంస్థలకు అందించేందుకు కూడా ఎస్.జె.వి.ఎన్ లిమిటెడ్ ఆర్థికంగా తోడ్పాటు నందించనుంది.
(Visitor Counter : 88
రహదారి రవాణా, హైవేల మంత్రిత్వ శాఖ
డిజిటల్ చెల్లింపుల ద్వారా ఫీజును వసూలు చేసేందుకు జాతీయ రహదారులపై అన్ని ఫీ ప్లాజా మార్గాలను ఫాస్టాగ్ లేన్ ఆఫ్ ది ఫీ ప్లాజాగా ప్రకటించిన ప్రభుత్వం
జాతీయ రహదారులపై ఉన్న టోల్ ప్లాజాలలో ఫాస్టాగ్ ద్వారా డిజిటల్ చెల్లింపులను వసూలు చేసేందుకు అన్ని ఫీ ప్లాజాలను ఫాస్టాగ్ లేన్ ఆఫ్ ది ఫీ ప్లాజాగా ప్రభుత్వం ప్రకటించింది. ఇది 15/16 ఫిబ్రవరి అర్థరాత్రి నుంచి అమలులోకి వచ్చింది. ప్రస్తుతం జాతీయ రహదారులపై ఉన్న అన్ని ఫీ ప్లాజాలలో పూర్తి స్థాయిలో ఫాస్టాగ్ వ్యవస్థతో అనుసంధానం చేశారు. అన్ని రహదారులను ఫాస్టాగ్ రహదారులుగా ప్రకటించిన తర్వాత, 14 ఫిబ్రవరి, 2021 నాటికి 80%గా ఉన్న ప్లాజాలలో ఫాస్టాగ్ వినియోగం దాదాపు 96% కి వచ్చింది. 14 జులై 2021 నాటికి 3.54 కోట్ల ఫాస్టాగ్లను జారీ చేయడం జరిగింది.
వినియోగ రుసుము వసూలు చేసే ప్రక్రియ/ సాంకేతికతను మెరుగుపరచడం అన్నది నిరంతర ప్రక్రియ. నూతన సాంకేతికతలను, ప్రక్రియలను అందిపుచ్చుకునేందుకు కృషి జరుగుతోంది.
కేంద్ర మోటార్ వాహనాల చట్టం నిబంధనలు, 1989 కింద డ్రైవర్ సీటు, పక్కన సీటుకు ముందు ఎయిర్ బ్యాగ్ ఉండటాన్ని తప్పనిసరి చేశారు.
ఈ సమాచారాన్ని కేంద్ర రోడ్డు రవానా, హైవేల మంత్రి నితిన్ గడ్కరీ గురువారం లోక్సభకు లిఖిత పూర్వకంగా ఇచ్చిన సమాధానంలో వెల్లడించారు.
ఆర్థిక మంత్రిత్వ శాఖ
రూ.121 కోట్ల నకిలీ ఐటీసీకి సంబంధిత రాకెట్ సూత్రధారి, కమీషన్ ఏజెంట్, సీఏతో సహా ముగ్గురిని అరెస్ట్ చేసిన డీజీజీఐ
నకిలీ పత్రాలపై బహుళ కల్పిత సంస్థలను సృష్టించడం మరియు నిర్వహించడం వస్తువులు లేదా సేవల సరఫరాలు లేకుండానే ఇన్వాయిస్లు, పెద్ద మొత్తంలో నకిలీ ఇన్పుట్ ట్యాక్స్ క్రెడిట్ను  జారీ చేయడానికి సంబంధించిన రాకెట్ సూత్రధారిని హర్యానాలోని డైరెక్టరేట్ జనరల్ ఆఫ్ జీఎస్టీ ఇంటెలిజెన్స్  గురుగ్రామ్ జోనల్ యూనిట్  ఆరెస్ట్ చేసింది. ఈ రాకెట్కు సంబంధించి సూత్రధారి, కమీషన్ ఏజెంట్, ఛార్టెర్డ్ అకౌంటెంట్తో  సహా ముగ్గురిని అరెస్ట్ చేసింది. ఇప్పటి వరకు నిర్వహించిన మొత్తం దర్యాప్తు మేరకు అరెస్టయిన వ్యక్తులలో ఒకరు దాదాపు13 సంస్థలను సృష్టించి మొత్తం దాదాపు రూ.121 కోట్ల వరకు మోసపూరితమైన ఐటీసీని పొందడం మరియు పాస్ చేయడంలో వంటి కార్యకలాపాలకు పాలుపంచుకున్నట్లు నిర్ధారించబడింది. నకిలీ/ డొల్ల సంస్థలను సృష్టించిన వ్యక్తి కమీషన్ ఏజెంట్తో కలిసి పనిచేశారని, వీరు ఎలాంటి వస్తువుల వాణిజ్యం లేకుండానే గుడ్లెస్ ఇన్వాయిస్లను ప్రత్యక్షంగా, మరియు వివిధ బ్రోకర్ల ద్వారా స్థాపించిన సంస్థలకు విక్రయించేవారని కూడా ఈ దర్యాప్తులో తేలింది. ఈ రాకెట్కు సంబంధించి కమీషన్ ఏజెంట్ను కూడా అరెస్టు చేశారు. దీనికి తోడు ఈ రాకెట్ వ్యవహారంలోని గొలుసులో వస్తవంగా స్థాపించబడిన ఇతన సంస్థలు  నగదును నకిలీ సంస్థలకు బదిలీలు చేస్తాయని తేలింది, అక్కడ నుండి ఆ మొత్తాలు ప్రైవేట్ లిమిటెడ్ కంపెనీ ఖాతాకు బదిలీ చేయబడతాయి. ఇక్కడ ఉండే సీఏ తన కంపెనీ కమీషన్తో పాటు తన స్వంత కమీషన్ను తీసుకొని ఆ తర్వాత మిగిలిన మొత్తాన్ని నగదు రూపంలో ఉపసంహరించుకుని ఆయా వాస్తవ సంస్థలకు తిరిగి ఇచ్చేయడం లాంటివి చేసేవారు. దీనిని డీజీజీఐ తాజాగా గుర్తించింది. నగదు లావాదేవీల మొత్తాలు రోజుకు దాదాపు 30-40 లక్షల మేరకు నమోదు అవుతూ వచ్చాయి. అనేక ప్రదేశాలలో ఈ రాకెట్కు సంబంధించిన దర్యాప్తు చేపట్టడం జరిగింది. ధ్రువీకరణలు, సాక్ష్యాలు మరియు రికార్డ్ చేసిన స్టేట్మెంట్ల ఆధారంగా, ఈ ముగ్గురు వ్యక్తులు అంటే నకిలీ సంస్థల సృష్టికర్త, కమిషన్ ఏజెంట్ మరియు సీఏ నకిలీ పత్రాలపై నకిలీ సంస్థలను తయారు చేసే ఈ రాకెట్ను నిర్వహిస్తున్నట్లు తేలింది. వీరు మొత్తంగా రూ .121 కోట్ల  విలువైన ఐటీసీ మొత్తాన్ని పాస్ చేసినట్లుగా విచారణలో తేలింది. ఈ అంశానికి సంబంధించిన తదుపరి విచారణ కొనసాగుతోంది.
ప్రధాన మంత్రి కార్యాలయం
రేపటి రోజు న జరిగే ‘కాన్ క్లేవ్ ఆన్ ట్రాన్స్ ఫర్ మేశనల్ రిఫార్మ్ స్ ఇన్ హయర్ ఎజుకేశన్ అండర్ నేశనల్ ఎజుకేశన్ పాలిసి’ లో ప్రారంభోపన్యాసాన్ని ఇవ్వనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ రేపటి రోజు న, అనగా 2020వ సంవత్సరం ఆగస్టు 7వ తేదీ న, ‘కాన్ క్లేవ్ ఆన్ ట్రాన్స్ ఫర్ మేశనల్ రిఫార్మ్ స్ ఇన్ హయర్ ఎడ్యుకేశన్ అండర్ నేశనల్ ఎడ్యుకేశన్ పాలిసి’ లో ప్రారంభోపన్యాసాన్ని ఇవ్వనున్నారు.
విద్య మంత్రిత్వ శాఖ మరియు యూనివర్సిటి గ్రాంట్స్ కమిశన్ ఈ కాన్ క్లేవ్ ను నిర్వహిస్తున్నాయి.
జాతీయ విద్య విధానం, 2020 లోని సమగ్ర విద్య, బహువిషయక విద్య మరియు భావి కాలపు విద్య, నాణ్యమైన పరిశోధన, ఇంకా విద్య మరింత ఉత్తమమైన రీతి లో వ్యాప్తి చెందేందుకు గాను సాంకేతిక విజ్ఞానాన్ని ధర్మబద్ధం గా ఉపయోగించడం వంటి ప్రముఖ దృష్టికోణాలపై ప్రత్యేక సమావేశాలు ఈ కాన్ క్లేవ్ లో చోటు చేసుకోనున్నాయి.
విద్య శాఖ మంత్రి శ్రీ రమేశ్ పోఖ్రియాల్ తో పాటు విద్య శాఖ సహాయ మంత్రి శ్రీ సంజయ్ ధోత్రే కూడా ఈ కార్యక్రమం లో పాలుపంచుకోనున్నారు. ముసాయిదా ఎన్ఇపి సంఘం చైర్ మన్ మరియు సభ్యులు సహా పలువురు ప్రముఖులే కాకుండా ప్రసిద్ధ విద్యావేత్తలు/వైజ్ఞానికులు కూడా జాతీయ విద్య విధానం యొక్క భిన్న దృష్టికోణాల పై ప్రసంగించనున్నారు.
విశ్వవిద్యాలయాల ఉప కులపతులు, విద్యాసంస్థల యొక్క సంచాలకులు మరియు కళాశాలాధిపతులు మరియు ఇతర స్టేక్ హోల్డర్స్ ఈ కార్యక్రమం లో పాలుపంచుకోనున్నారు.
ఈ యొక్క కార్యక్రమాన్ని ఫేస్ బుక్ లో విద్య మంత్రిత్వ శాఖ కు చెందిన పేజీ అయిన https://www.facebook.com/HRDMinistry/ లో,
యుజిసి యు ట్యూబ్ చానల్ లో,
పిఐబి యు ట్యూబ్ చానల్ లో, ఇంకా
యుజిసి ట్విటర్ హ్యాండల్  : https://twitter.com/ugc_india?s=12 లో నేరు గా ప్రసారం చేయడం జరుగుతుంది.
డిడి న్యూజ్ లో కూడా ఈ కార్యక్రమాన్ని ప్రసారం చేయనున్నారు.
(
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
భారతదేశరవాణా రంగం లో ఐటిఎఫ్ కార్యకలాపాల కు సాయపడటానికి ఫ్రాన్స్ కు మరియు భారతదేశాని కిమధ్య ఒప్పందం పై సంతకాల కు ఆమోదం తెలిపిన మంత్రిమండలి
భారతదేశ రవాణా రంగం లో ఇంటర్ నేశనల్ ట్రాన్స్ పోర్ట్ ఫోరమ్  కార్యకలాపాల కు సాయపడటానికి గాను ఇంటర్ నేశనల్ ట్రాన్స్ పోర్ట్ ఫోరమ్ మరియు టెక్నాలజీ ఇన్ ఫర్ మేశన్, ఫోర్ కాస్టింగ్ ఎండ్ అసెస్ మెంట్ కౌన్సిల్  ల తరఫున ఫ్రాన్స్ కు చెందిన ఆర్గనైజేశన్ ఫార్ ఇకానామిక్ కోఆపరేశన్ ఎండ్ డెవలప్ మెంట్ తో మధ్య ఒప్పందం పై సంతకాలు జరిగిన సంగతి ని ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం దృష్టి కి తీసుకురావడమైంది.
ఈ ఒప్పందం పై 2022వ సంవత్సరం లో జులై 6వ తేదీ న సంతకాలయ్యాయి.
ఈ ఒప్పందం లో భాగం గా చేపట్టే కార్యకలాపాల యొక్క లక్ష్యాలు ఏవేవి అంటే..
- నూతన శాస్త్రవిజ్ఞాన సంబంధి ఫలితాలు;
- నూతన విధానపరమైన దృష్టికోణాలు;
- శాస్త్రవిజ్ఞానానికి సంబంధించిన క్రియ ప్రతిక్రియ లను పెంపొందింపచేయడం ద్వారా సామర్థ్య నిర్మాణం తో పాటు,
- భారతదేశం లో రవాణా రంగం లో డీకార్బనైజేశన్ సాధన కు ఉపయోగపడేటటువంటి సాంకేతిక విజ్ఞానం పరమైన ఐచ్ఛికాల ను గుర్తించడం.. అనేవే.
రక్షణ మంత్రిత్వ శాఖ
స్వదేశీ స్టాండ్ -ఆఫ్ యాంటీ ట్యాంక్ క్షిపణిని విజయవంతంగా పరీక్షించిన డిఆర్డిఒ & భారత వైమానిక
దేశీయంగా రూపొందించి, అభివృద్ధి చేసిన హెలికాప్టర్ లాంచ్డ్ స్టాండ్ ఆఫ్ యాంటీ ట్యాంక్  క్షిపణిని డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్ , భారత వైమానిక దళం  పోఖ్రాన్ శ్రేణుల నుంచి డిసెంబర్ 11, 2021న పరీక్షించాయి.
తన మిషన్ లక్ష్యాలను నెరవేర్చడంలో విమాన పరీక్ష  విజయవంతం అయింది. రిలీజ్ మెకానిజం , అడ్వాన్స్డ్ గైడెన్స్, , ట్రాకింగ్ ఆల్గోరిథమ్స్ , సమీకృత సాఫ్టవేర్ తో కూడిన ఏవియానిక్స సంతృప్తికరంగా పని చేయడంతో పాటుగా అనుగామి వ్యవస్థలు ఈ మిషన్ కార్యాలను పర్యవేక్షించాయి. అత్యాధునిక ఎంఎండబ్ల్యు అమర్చిన ఈ క్షిపణి, సుదూర తీరం నుంచి అత్యంత కచ్ఛితంగా లక్ష్యాన్ని ఛేదించగల సామర్ధ్యాన్ని అందిస్తుంది. ఈ ఆయుధం 10 కిమీల పరిధిలోని లక్ష్యాలను నిర్వీర్యం చేయగలదు.
ఎస్ఎఎన్టి క్షిపణిని రీసెర్చ్ సెంటర్ ఇమారత్ , హైదరాబాదు ఇతర డిఆర్డిఒ ప్రయోగశాలల సహకార సమన్వయం, పరిశ్రమల భాగస్వామ్యంతో రూపొందించి, అభివృద్ధి చేసింది. ఇటీవలి కాలంలో దీర్ఘ పరిధి బాంబు, స్మార్ట్ యాంటీ ఎయిర్ఫీల్డ్ ఆయుధం తర్వాత ఐఎఎఫ్ ఆయుధశాలను బలోపేతం చేసేందుకు దేశీయంగా తయారు చేసిన స్టాండ్ ఆఫ్ ఆయుధ పరీక్షల శ్రేణిలో ఇది మూడవది.
అధునాత సాంకేతికలతో భిన్న అప్లికేషన్ల కోసం వివిధ కన్ఫిగరేషన్ల లను దేశీయంగా అభివీద్ధి చేయడమన్నది రక్షణలో ఆత్మనిర్భర్ భారత్ దేశంగా దృఢంగా సాగడమే.
ఈ మిషన్తో సంబంధం కలిగి ఉన్న బృందాన్ని రక్షణ మంత్రి రాజ్నాథ్ సింగ్ అభినందించారు. ఎస్ఎఎన్టి క్షిపణి విజయవంతమైన ఫ్లైట్ టెస్ట్ దేశీయ రక్షణ సామర్ధ్యాలను మరింత బలోపేతం చేస్తుందని, రక్షణ శాఖ ఆర్&డి కార్యదర్శి, డిఆర్డిఒ చైర్మన్ జి. సతీష్ రెడ్డి పేర్కొన్నారు.
వ్యవసాయ మంత్రిత్వ శాఖ
ఖరీఫ్ మార్కెటింగ్ సీజన్ 2020-21లో ఎంఎస్పీ కార్యకలాపాలు
సుమారు 81.14 లక్షలమంది వరి రైతులకు లబ్ధి చేకూరుస్తూ రూ. 108054.40 కోట్ల విలువైన వరి కెఎంఎస్ కార్యకలాపాల కింద సేకరణ
ప్రస్తుతం అమలులో ఉన్న కనీస మద్దతు ధరల పథకాలకు అనుగుణంగా రైతుల నుంచి ఖరీఫ్ 2020-21 పంటలను 2020-21 ఖరీఫ్ మార్కెటింగ్ సీజన్లో ప్రభుత్వం సేకరిస్తోంది.
ఖరీఫ్ 2020-21 వరి పంట సేకరణ సాఫీగా సాగుతోంది. సేకరణ చేస్తున్న రాష్ట్రాలు, కేంద్ర పాలిత ప్రాంతాలైన పంజాబ్, హర్యానా, ఉత్తర్ ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్ము, కాశ్మీర్, కేరళ, గుజరాత్, ఆంధ్రప్రదేశ్,ఛత్తీస్గఢ్, ఒడిషా,మధ్య ప్రదేశ్, మహారాష్ట్ర, బీహార్, జార్ఖండ్, అస్సాం, కర్నాటక, పశ్చిమ బెంగాల్ నుంచి 19.01.2021 వరకు దాదాపు 572.32 లక్షల మెట్రిక్ టన్నుల వరిని కొనుగోలు చేయడం జరిగింది. ఇది గత ఏడాది ఇదే కాలానికి సంబంధించిన 462.66 లక్షల మెట్రిక్ టన్నుల కన్నా 23.70% ఎక్కువ. మొత్తం 572.32 లక్షల మెట్రిక్ తన్నులలో పంజాబ్ ఒక్క రాష్ట్రమే 202.77 లక్షల మెట్రిక్ టన్నుల మేరకు దోహదం చేసింది, అంటే మొత్తం సేకరణలో 35,43% శాతం.
సాగుతున్న ఖరీఫ్ మార్కెటింగ్ సీజన్ సేకరణ కార్యకలాపాలలో సుమారు 81.14 లక్షలమంది రైతులు కనీస మద్దతు ధర విలువ ప్రకారం రూ.108054.40 కోట్ల రూపాయిల మేరకు లబ్ధిపొందారు.
అంతేకాకుండా, రాష్ట్రాల నుంచి వచ్చిన ప్రతిపాదనల ఆధారంగా, 2020 ఖరీఫ్ మార్కెటింగ్ సీజన్లో 51.66 లక్షల మెట్రిక్ టన్నుల పప్పు ధాన్యాలు, నూనె గింజలను తమిళనాడు, కర్నాటక, మహారాష్ట్ర, తెలంగాణ, గుజరాత్, హర్యానా, ఉత్తర్ ప్రదేశ్, ఒడిషా, రాజస్థాన్, ఆంధ్రప్రదేశ్ నుంచి ధరల మద్దతు పథకం కింద సేకరణలు చేశారు. దీనికి అదనంగా 1.23 లక్షల మెట్రిక్ టన్నుల కొబ్బరిని ఆంధ్రప్రదేశ్, కర్నాటక, తమిళనాడు, కేరళ నుంచి సేకరించడానికి ఆమోదం తెలిపింది. ఇతర రాష్ట్రాలు, కేంద్ర పాలిత ప్రాంతాలకు వారి నుంచి 2.50 లక్షల మెట్రిక్ టన్నుల పప్పుధాన్యాలు, నూనె విత్తనాలు, కొబ్బరిని ధరల మద్దతు పథకం కింద 2020-2021 రబీ మార్కెటింగ్ సీజన్లో గుజరాత్, తమిళనాడులలో కొనుగోలు చేసేందుకు ఆమోదం తెలిపింది. ఇతర రాష్ట్రాల నుంచి ప్రతిపాదనలు అందుకున్న అనంతరం 2020-21 సంవత్సరానికి నాణ్యతను పరీక్షించిన పంటలు నోటిఫై చేసిన కాలంలో మార్కెట్ ధరలు- కనీస మద్దతు ధర కన్నా తక్కువగా ఉంటే, కనీస మద్దతు ధర కింద రాష్ట్ర నామినేటెడ్ సేకరణ ఏజెన్సీల ద్వారా కేంద్ర నోడల్ ఏజెన్సీలు ఆయా రాష్ట్రాలు/ కేంద్ర పాలిత ప్రాంతాలలో నమోదు చేసుకున్న రైతుల నుంచి నేరుగా సేకరించడం జరుగుతుంది.
నోడల్ ఏజెన్సీల ద్వారా ప్రభుత్వం 19.01.2021 వరకు తన నోడల్ ఏజెన్సీల ద్వారా రూ. 1619.93 కోట్ల విలువైన 298034.22 మెట్రిక్ టన్నుల పెసరపప్పు, మినప పప్పు, వేరుశనగకాయలు, సోయా బీన్ గింజలను తమిళనాడు, మహారాష్ట్ర, గుజరాత్, హర్యానా, రాజస్థాన్లలో 159929 మంది రైతులకు లబ్ధి చేకూర్చారు.
అలాగే, 19.01.2021 వరకు కర్నాటక, తమిళనాడులోని 3961 మంది రైతులకు లబ్ధి చేకూరుస్తూ రూ. 52.40 కోట్ల కనీస మద్దతు ధర విలువ కలిగిన 5089 మెట్రిక్ టన్నుల కొబ్బరిని కొనుగోలు చేశారు. గత ఏడాది ఇదే కాలంలో 293.34 మెట్రిక్ టన్నుల కొబ్బరిని సేకరించారు. ఉత్పత్తి చేస్తున్న రాష్ట్రాలలో కొబ్బరి,మినపపప్పు ధరలు కనీస మద్దతు ధర కన్నా ఎక్కువగా ఉన్నాయి. ఆయా రాష్ట్రాలు నిర్ణయించిన తేదీలను అనుసరించి ఖరీఫ్ పప్పు ధాన్యాలు, నూనె గింజల రాకను బట్టి సేకరణకు అవసరమైన ఏర్పాట్లు ఆయా రాష్ట్ర ప్రభుత్వాలు, కేంద్ర పాలిత ప్రాంతాలు చేయనున్నాయి.
పత్తి విత్తనాల సేకరణ కార్యకలాపాలు పంజాబ్, హర్యానా, రాజస్థాన్, మధ్య ప్రదేశ్, తెలంగాణ, ఆంధ్ర ప్రదేశ్, మహారాష్ట్ర, గుజరాత్, ఒడిషా రాష్ట్రాలలో సాఫీగా కొనసాగుతున్నాయి. దాదాపు 1758927మంది రైతులకు లబ్ధి చేకూరుస్తూ 19.01.2021 వరకు రూ. 2506 1.16కోట్ల విలువ గల 8578068 కాటన్ బేళ్ళను సేకరించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో దాదాపు 10 కోట్ల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
9,99,18,330
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద దాదాపు 10 కోట్ల  డోసులు అందుబాటులో ఉన్నాయి.
ప్రధాన మంత్రి కార్యాలయం
పండిత్ జవాహర్ లాల్ నెహ్రూ కు ఆయన జయంతి నాడు శ్రద్ధాంజలి ఘటించిన ప్రధానమంత్రి
భారతదేశాని కి పూర్వ ప్రధాని పండిత్ శ్రీ జవాహర్ లాల్ నెహ్రూ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు.
ప్రధాన మంత్రి ఒక ట్వీట్ లో -
‘‘మన పూర్వ ప్రధాని పండిత్ శ్రీ జవాహర్ లాల్ నెహ్రూ గారి కి ఆయన జయంతి సందర్భం లో ఇదే శ్రద్ధాంజలి. మన దేశ ప్రజల కు ఆయన చేసిన సేవల ను సైతం మనం గుర్తుతెచ్చుకొందాం.’’ అని పేర్కొన్నారు.
భారత పోటీ ప్రోత్సాహక సంఘం
తూర్పు రైల్వే టెండర్లో బిడ్ రిగ్గింగ్ మరియు కార్టలైజేషన్కు పాల్పడిన సంస్థల అనుమతులను సిసిఐ నిలిపివేసింది మరియు రద్దు చేసింది
ఎనిమిది సంస్థలకు వ్యతిరేకంగా కాంపిటేషన్ యాక్ట్, సెక్షన్ 3  లోని నిబంధనలను 2002, రెడ్ విత్ సెక్షన్ 3   పోటీ వ్యతిరేక ఒప్పందాల ప్రకారం కాంపిటీషన్ కమీషన్ ఆఫ్ ఇండియా  ఈరోజు తుది ఆదేశాన్ని జారీ చేసింది.
ఈ సంస్థలు ప్రత్యక్షంగా లేదా పరోక్షంగా ధరలను నిర్ణయించడం, టెండర్లను కేటాయించడం, బిడ్ ధరలను సమన్వయం చేయడం మరియు బిడ్డింగ్ ప్రక్రియలో తారుమారు చేయడం ద్వారా తూర్పు రైల్వేకు యాక్సిల్ బేరింగ్స్ సరఫరాలో కార్టలైజేషన్లో పాల్గొన్నట్లు సిసిఐ గుర్తించింది. ఈ కేసుకు సంబంధించిన సాక్ష్యాలలో ఈ-మెయిల్లు, కాల్ వివరాలు రికార్డులు మరియు సంస్థల ప్రతినిధుల స్టేట్మెంట్లు ఉన్నాయి. ఎక్స్ఛేంజ్ చేయబడిన ఇ-మెయిల్లు తమ మధ్య యాక్సిల్ బేరింగ్ల సేకరణ కోసం భారతీయ రైల్వే టెండర్లకు సంబంధించి పరిమాణ కేటాయింపు గురించి చర్చించాయని చూపించాయి. విక్రేతలు కూడా కొందరు అంగీకరించిన పరిమాణంలో గెలవని పక్షంలో పరిహార యంత్రాంగం గురించి చర్చించినట్లు కనుగొనబడింది.
తూర్పు రైల్వే తరపున దాఖలు చేసిన సూచన ఆధారంగా ఈ కేసు ప్రారంభించబడింది.
ఈ నేపథ్యంలో తూర్పు రైల్వే ద్వారా తేలిన టెండర్లో బిడ్ రిగ్గింగ్ మరియు కార్టలైజేషన్కు పాల్పడిన సంస్థలపై సిసిఐ నిలిపివేత ఉత్తర్వును జారీ చేసింది. ఏదేమైనా పరిమిత సిబ్బంది మరియు టర్నోవర్ కలిగిన సంస్థలు ఎంఎస్ఎంఈలుగా పరిగణించబడుతున్న సిసిఐ ఎటువంటి ద్రవ్య జరిమానా విధించడం మానుకుంది. కోవిడ్-19 నేపథ్యంలో ఎంఎస్ఎంఈ రంగంపై ఆర్ధిక ఒత్తిడితో పాటుగా వారి ప్రమేయాన్ని గుర్తించి సంస్థలు అనుసరించిన సహకార మరియు వ్యతిరేక విధానం గుర్తించబడింది.
ఈ ఆర్డర్ Ref C. No. 02 Of 2018 ద్వారా జారీ చేయబడింది. మరియు ఆర్డర్ కాపీ సిసిఐ వెబ్సైట్ www.cci.gov.in లో అందుబాటులో ఉంది.
మంత్రిమండలి
డిజిటల్ పరివర్తనకోసం జనాభా స్థాయి లో అమలుపరచిన ఫలప్రదమైనటువంటి డిజిటల్ సాల్యూశన్స్ ను శేర్ చేసేరంగం లో సహకారానికి గాను భారతదేశాని కి మరియు ఆర్మేనియా కు మధ్య ఎంఒయు పై సంతకాలకు ఆమోదం తెలిపిన మంత్రిమండలి
పాప్యులేశన్ స్కేల్ ఫార్ డిజిటల్ ట్రాన్స్ ఫర్ మేశన్ లో అమలు పరచిన ఫలప్రదమైనటువంటి డిజిటల్ సాల్యూశన్స్ ను శేర్ చేయడం లో సహకారానికి గాను భారతదేశం గణతంత్రాని కి చెందిన ఎలక్ట్రానిక్స్ & ఇన్ ఫర్ మేశన్ టెక్నాలజీ మంత్రిత్వ శాఖ కు మరియు ఆర్మేనియా గణతంత్రాని కి చెందిన హై-టెక్ ఇండస్ట్రీ మంత్రిత్వ శాఖ కు మధ్య 2023 జూన్ 12 వ తేదీ న సంతకాలైన అవగాహన పూర్వక ఒప్పంద పత్రాని  కి గౌరవీయ ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదాన్ని తెలిపింది.
ఈ ఎంఒయు ఇరు దేశాల లో డిజిటల్ పరివర్తనాత్మక కార్యక్రమాల ను అమలు చేయడం లో డిజిటల్ టెక్నాలజీ ఆధారిత సాల్యూశన్స్  ల ఆదాన ప్రదానాన్ని, ఇంకా సన్నిహిత సహకారాన్ని పెంపొందించాలి అనేది ఈ ఎమ్ఒయు యొక్క ఉద్దేశ్యం గా ఉంది. ఐటి రంగం లో ఉపాధి అవకాశాల కు దారితీసే మెరుగైన సహకారాన్ని ఈ ఎమ్ఒయు ఆశిస్తున్నది.
ఈ ఎమ్ఒయు ఉభయ పక్షాలు సంతకాలు చేసిన తేదీ నాటి నుండి అమలు లోకి వస్తుంది. ఈ ఎమ్ఒయు మూడు సంవత్సరాల పాటు అమలు లో ఉంటుంది.
డిజిటల్ పబ్లిక్ ఇన్ ఫ్రాస్ట్రక్చర్  రంగం లో జి2జి మరియు బి2బి ఈ రెండు విధాలైన ద్వైపాక్షిక సహకారాన్ని వృద్ధి చెందింప చేసుకోవడం జరుగుతుంది. ఈ ఎమ్ఒయు లో ప్రస్తావిస్తున్నటువంటి కార్యకలాపాల కు ఆయా పాలక యంత్రాంగాలు సాధారణ విధినిర్వహణ సంబంధి కేటాయింపుల నుండి ఆర్థిక సహాయాన్ని అందించడం జరుగుతుంది.
ఐసిటి రంగం లో ద్వైపాక్షిక మరియు బహుళ పాక్షిక సహకారాన్ని పెంపొందింప చేయడం కోసం అనేక దేశాల తో మరియు బహుళ పక్ష ఏజెన్సీల తో సమన్వయాన్ని ఎమ్ఇఐటివై నెలకొల్పుకొన్నది. ఈ క్రమం లో, ఎమ్ఇఐటివై సమకక్షః సంస్థలతో, ఏజెన్సీల తో కలసి అనేక ఎంఒయు లు/ఎంఒసి లు/ ఒప్పందాలు కుదుర్చుకొంది. ఇది దేశాన్ని డిజిటల్ మాధ్యం పరం గా సాధికారిత కలిగినటువంటిది గా మరియు జ్ఞాన ప్రధానమైన ఆర్థిక వ్యవస్థ గా తీర్చిదిద్దడానికి గాను భారతదేశం ప్రభుత్వం చేపడుతున్న డిజిటల్ ఇండియా, ఆత్మనిర్భర్ భారత్, మేక్ ఇన్ ఇండియా ల వంటి వివిధ కార్యక్రమాలకు అనుగుణం గా ఉంది. ఈ పరివర్తనాత్మక క్రమం లో, పరస్పర సహకారాన్ని పెంపొందింప చేసుకొనే ధ్యేయం తో వ్యాపార అవకాశాల ను అన్వేషించవలసిన , ఉత్తమ అభ్యాసాల ను శేర్ చేసుకోవలసిన, డిజిటల్ రంగం లో పెట్టుబడుల ను ఆకర్షించవలసిన అవసరం ఎంతైనా ఉంది.
గత కొన్ని సంవత్సరాలు గా భారతదేశం డిజిటల్ పబ్లిక్ ఇన్ ఫ్రాస్ట్రక్చర్  అమలు లో తన నాయకత్వాన్ని చాటుకొంటూ వచ్చింది. అంతేకాకుండా, కోవిడ్ మహమ్మారి కాలం లో సైతం ప్రజల కు సేవల ను ఫలప్రదం గా అందించింది. దీనితో అనేక దేశాలు భారతదేశం యొక్క అనుభవాల నుండి తాము ప్రయోజనాల ను పొందాలన్న ఆసక్తి ని కనబరచాయి, అందుకోసం భారతదేశం తో ఎమ్ఒయు లను కుదుర్చుకొంటున్నాయి.
ఇండియా స్టేక్ సొల్యూశన్స్ అనేది భారతదేశం అభివృద్ధి పరచి, అమలు చేసిన డిపిఐ లలో ఒక భాగం; సార్వజనిక సేవల లభ్యత మరియు అందజేత కు ఇది మార్గాన్ని సుగమం చేస్తుంది. వీటిని ఓపెన్ టెక్నాలజీస్ సాయం తో రూపుదిద్దడమైంది. ఏమైనా డిపిఐ లను నిర్మించడం లో ప్రతి దేశానికి తనదైన అవసరాలు మరియు సవాళ్ళు ఉన్నాయి. అయితే, దీని మౌలిక విధి నిర్వహణ సారూప్యమైంది గా ఉండడం తో దీనిలో ప్రపంచ సహకారాని కి ఆస్కారం ఉన్నది.
ప్రధాన మంత్రి కార్యాలయం
ఒఆర్ఒపి కి 5 సంవత్సరాలైన సందర్భంలో పూర్వ సైనికులకు నమస్కరించిన ప్రధాన మంత్రి
వన్ ర్యాంక్ వన్ పెన్షన్  శనివారం 5 వ సంవత్సరం పూర్తి చేసుకొన్న సందర్భం లో పూర్వ సైనికులకు ప్రధాన మంత్రి శ్రీ నరేంద్ర మోదీ నమస్కరించారు.
‘‘భారతదేశం మన దేశ ప్రజల ను ధైర్య సాహసాలతో రక్షిస్తున్న మన ఘనమైన జవానుల శ్రేయస్సు ను దృష్టి లో పెట్టుకొని భారతదేశం అయిదు సంవత్సరాల క్రితం, ఇదే రోజున, ఒక చరిత్రాత్మకమైన అడుగును వేసింది. ఒఆర్ఒపి అయిదు సంవత్సరాలు పూర్తి చేసుకోవడం అనేది ఒక మహత్వపూర్ణ సందర్భం. ఒఆర్ఒపి కోసం భారతదేశం దశాబ్దాల పాటు ఎదురుచూసింది.
మన పూర్వ సైనికుల కు, వారి విశేష సేవలకు గాను, నేను ప్రణామం చేస్తున్నాను’’ అని ప్రధాన మంత్రి అన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 183.24 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.32 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,83,24,12,590
|
|
అందుబాటులోని నిల్వలు
|
|
17,32,56,632
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 183.24 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.32 కోట్లకుపైగా  నిల్వలు అందుబాటులో ఉన్నాయి.